Държавен вестник, бр. 7, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  7
Раздел VI
Специализирана администрация
Чл. 15. (1) Специализираната администрация 
е организирана във:
1. дирекция „Оперативна дейност и адми­
нистративно обслужване”;
2. дирекция „Строителен и устройствен 
контрол”;
3. шест регионални дирекции за национален 
строителен контрол с 28 сектора към тях.
(2) При извършване на дейността си специ­
ализираната администрация на ДНСК ползва 
по установения ред данни от Единната система 
за гражданска регистрация и административно 
обслужване на населението, от Националната 
агенция по приходите, от кадастралните карти 
и данни от Агенцията по геодезия, картография 
и кадастър и нейните служби по места, както 
и от наличните в общините и във ведомствата 
планове, строителни книжа и карти.
Чл. 16. (1) Дирекция „Оперативна дейност 
и административно обслужване”:
1. осигурява изпълнението на заповеди за 
спиране на строежи, заповеди за забрана на 
ползването и достъпа на строежи;
2. осигурява принудителното изпълнение на 
заповеди за премахване на незаконни строежи;
3. възлага изработването на проекти и 
експертизи, необходими при изпълнението на 
заповеди за премахване на незаконни строежи;
4. осигурява охраната на строителни пло­
щадки; 
5. извършва проверки на строителни пло­
щадки за установяване законосъобразността 
на изпълнението и ползването на строежите 
и съставя констативни актове и протоколи 
за установяване на незаконосъобразно и/или 
незаконно строителство и незаконосъобразно 
ползване и подпомага началника на ДНСК 
при изпълнение на неговите правомощия във 
връзка с издаването на индивидуални админи­
стративни актове;
6. съставя актове за установяване на ад­
министративни нарушения на правилата и 
нормите по ЗУТ;
7. осъществява методическо ръководство 
на РДНСК и изготвя задължителни предписа­
ния до общинските администрации съобразно 
дейността на дирекция „Оперативна дейност и 
административно обслужване”; 
8. разглежда жалби и сигнали на граждани 
срещу действия и бездействия на длъжностни 
лица в общинските администрации и в регио­
налните дирекции;
9. следи за спазването на определените от 
началника на ДНСК срокове и за точността 
на изпълнението на дадените разпореждания, 
както и за спазването на сроковете, определени 
от дирекциите в централното управление за 
изпълнение от РДНСК;
10. осъществява общ контрол за изпълне­
нието на възложените задачи;
11. дава указания по прилагането на ЗУТ 
и на подзаконовите нормативни актове във 
връзка със законосъобразното изпълнение на 
строежите;
12. изготвя предложения за приемане на 
нови и за изменение на действащи норматив­
ни актове по устройството на територията и 
строителството, като участва в съставянето или 
изготвя самостоятелно проекти на нормативни 
актове и становища по проекти на нормативни 
актове;
13. следи за документооборота в ДНСК;
14. организира разпределянето на задачите 
за изпълнение между административните звена 
на дирекцията;
15. осъществява обслужването в Центъра за 
обслужване на клиенти на ДНСК;
16. осъществява контрол върху входящата 
и изходящата кореспонденция;
17. съхранява протоколи образец 16 от 
държавни приемателни комисии и издадените 
разрешения за ползване и приложената към 
тях документация.
(2) Дирекция „Оперативна дейност и адми­
нистративно обслужване” подпомага началника 
на ДНСК при изготвянето на становища до 
министъра на регионалното развитие и благо­
устройството по издаване и отнемане на ли­
цензи за упражняване на дейността консултант 
съгласно чл. 166, ал. 2 ЗУТ.
(3) Дирекция „Оперативна дейност и адми­
нистративно обслужване” подпомага Минис­
терството на регионалното развитие и благоу­
стройството при съставянето и поддържането 
на публичен регистър за издадените и отнетите 
лицензи на лицата, упражняващи дейността 
консултант.
Чл. 17. Дирекция „Строителен и устройствен 
контрол”:
1. осъществява контрол по устройството на 
територията;
2. осъществява строителния контрол върху 
териториите с особена териториалноустрой­
ствена защита; 
3. осъществява контрол и методическо ръко­
водство на РДНСК във връзка с изпълнението 
на задълженията за контрол по законосъобраз­
ност на издадени строителни книжа; 
4. изготвя предложения за прилагане на 
предвидените в ЗУТ мерки за премахване на 
незаконно строителство;
5. съхранява наличните заверени копия на 
оригинали на общите и подробните устройстве­
ни планове до предаването им в Агенцията по 
геодезия, картография и кадастър;
6. изпълнява дейността по въвеждане на 
строежите в експлоатация; 
7. контролира дейността на лицата, упраж­
няващи строителен надзор;